29/09/2016 | Administración LocalMunicipal
A Laracha
Anuncio de resolución da Alcaldía de revocación de delegación por ausencia e delegación específica

ANUNCIO Resolución da Alcaldía de revocación de delegación por ausencia e delegación específica Por esta Alcaldía, con data 14 de setembro de 2016, ditouse a Resolución n.º 684/2016: RESOLUCIÓN DA ALCALDÍA Como titular da Alcaldía atópome na localidade de Força D´Agrò para participar no irmandamento dentro do proxecto “An European Bridge to promote rights ans citizenship” incluído no programa “Europa para los ciudadanos programa 2014-2020”, coa participación dos municipios de Panické Dravce (Eslovaquia), Marktoberdorf (Alemania) e Ludanyhalaszi (Hungría), representando ao Concello da Laracha no acto oficial de sinatura do xuramento do irmandamento, atopándose neste encontro tamén o primeiro e segundo tenente alcalde nomeados mediante Resolución n.º 325/2015 do 15 de xuño, polo que a este fin o pasado 25 de agosto, mediante Resolución n.º 654/2016, nomeei terceiro tenente de alcalde ao concelleiro Alberto Fuentes Prego, e deleguei durante a miña ausencia, entre os días 12 ao 16 de setembro de 2016, a favor do mesmo, terceiro tenente de alcalde, a totalidade das miñas atribucións. Non obstante, por circunstancias sobrevidas o terceiro tenente alcalde deberá ausentarse da localidade os días 15 e 16 de setembro de 2016, polo que, estando á miña disposición a tecnoloxía suficiente para poder levar a cabo aqueles actos, sequera de administración ordinaria, que permitan un funcionamento eficiente dos servizos públicos, procede a revocación da referida delegación. Do mesmo xeito, estando programada a recepción en propiedade dunha embarcación pneumática de salvamento e rescate na Axencia Galega de Seguridade Pública a favor do Concello da Laracha o vindeiro venres 16 de setembro ás 10.30 horas, concedida pola Vicepresidencia da Consellería de Presidencia, Administracións Públicas e Xustiza, ao abeiro da Orde do 21 de marzo de 2016 pola que se establecen as bases reguladoras e a convocatoria de subvencións para o ano 2016 para a adxudicación de equipamento de emerxencias, en réxime de concorrencia competitiva, a concellos de menos de 50.000 habitantes, mancomunidades ou agrupacións de concellos galegos, cofinanciadas polo Fondo Europeo de Desenvolvemento Rexional no marco do programa operativo FEDER-galicia 2014-2020 (DOG n.º 71, do 14/04/2016), cómpre realizar unha delegación específica a favor da concelleira María del Rocío López Rey para asistir ao acto de recepción en nome desta Alcaldía e recepcionar a embarcación e asinar os documentos que foran precisos, incluído o anexo II da referida Orde. De conformidade co previsto na Lei 7/1.985, do 2 de abril, Reguladora das Bases do Réxime Local, na Lei 5/1997, do 22 de xullo, de Administración Local de Galicia, e no Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro de 1986, RESOLVO: PRIMEIRO.–Revocar a delegación realizada mediante Resolución da Alcaldía n.º 684/2016 a favor do terceiro tenente de alcalde, Alberto Fuentes Prego desde a sinatura desta Resolución, porque deberá asusentarse do término municipal. SEGUNDO.–Delegar a favor de María del Rocío López Rey, concelleira do Concello da Laracha, a atribución para asistir ao acto de recepción en propiedade dunha embarcación pneumática de salvamento e rescate na Axencia Galega de Seguridade Pública a favor do Concello da Laracha o vindeiro venres 16 de setembro, ás 10.30 horas, recepcionar a embarcación e asinar os documentos que foran precisos, incluído o anexo II da referida Orde. TERCEIRO.–Notificar persoalmente a revocación e a delegación de atribucións aos concelleiros afectados e ordear a publicación da presente Resolución no B. O. P. CUARTO.–Dar conta ao Pleno da Corporación da presente Resolución na vindeira sesión ordinaria que se celebre. Asinado dixitalmente por José Manuel López Varela, do que eu secretario, Miguel Iglesias Martínez, dou fe”. A Laracha a 26 de setembro de 2016. O alcalde José Manuel López Varela